มีตุ่มดำนูนขึ้นที่ต้นขา คันด้วยค่ะยิ่งเกายิ่งมันส์ เกาจนเลือดเกาจนตุ่มถลอก ตุ่มนี้เป็นมาประมาณ4-5เดือนแล้วค่ะ ไม่หายซักที อยากทราบว่ามันเกิดจากอะไรคะ จะอันตรายร้ายแรงไหม มีสิทธิ์จะเป็นมะเร็งป่าวคะ กลัวไม่กล้าไปหา 😓😥😢
สวัสดีค่ะอาการมีตุ่มดำนูนขึ้นที่ขา คันมากดังกล่าวมานั้น อาจจะเป็นตุ่มจากผื่นผิวหนังอักเสบจากการมีภูมิแพ้ผิวหนัง อาจเคยมีอาการตอนเด็กๆ เป็นผื่นตามข้อพับมาก่อน สาเหตุอื่นๆเช่น ผื่นแพ้สัมผัสสารที่แพ้ที่ใช้บริเวณขา เช่น น้ำหอม สารกันเสียในโลชั่นหรือสบู่ที่ใช้ หรือเป็นตุ่มจากการถูกแมลงกัด ตุ่มคันอักเสบเรื้อรัง การติดเชื้อราที่ผิวหนัง เป็นต้นโดยถ้าคันมากๆ เป็นสีดำนูน นึกถึงกลุ่มมะเร็งผิวหนังได้น้อย ส่วนใหญ่มะเร็งผิวหนังมักไม่ค่อยคันเบื้องต้นไม่ควรไปแกะเกาบริเวณที่เป็น เพราะอาจทำให้เกิดการติดเชื้อแบคทีเรียซ้ำซ้อนจากแผลถลอกที่เกิดขึ้น ถ้าคันมากให้กินยาแก้คันเพื่อบรรเทาอาการได้ ถ้าแผลเปิดควรใช้น้ำเกลือทางการแพทย์ชุบทำความสะอาด หรือถ้าแผลไม่ได้เปิดถลอกเยอะ ใช้น้ำเปล่าสะอาดล้างภายนอก ควรไปพบแพทย์ถ้าตุ่มดังกล่าวเป็นมากขึ้น ลุกลาม คันเยอะ เพื่อหาสาเหตุที่แน่ชัดต่อไป